《别周先生乃嗣还乡》
明代·陈繗

叨陪诗礼事严翁，长少虽殊志气同。窗外唔咿芹泮月，花边吟咏舞雩风。

愧予尚作鸡群鹤，羡子应为鲤化龙。归去简编加用力，青云路上蚤相逢。

作者简介：陈繗，琼山人。明孝宗弘治六年（一四九三年）进士，翰林院检讨。有《唾馀集》。事见清道光《广东通志》卷六八。陈繗诗，以民国二十四年海南书局印《海南丛书》第五集《唾馀集》为底本。